**E L Ő T E R J E S Z T É S**

**Szombathely Megyei Jogú Város Közgyűlése Kulturális, Oktatási és Civil Bizottsága**

**2025. március 25-i ülésére**

**Javaslat a Szombathelyi Köznevelési GAMESZ dokumentumainak jóváhagyására**

**I.**

A Szombathelyi Köznevelési GAMESZ (a továbbiakban: GAMESZ) a Szervezeti és Működési Szabályzatának módosításához kéri az Önkormányzat jóváhagyását az alábbi indokok alapján:

* TEÁOR számokban bekövetkezett változások miatti aktualizálás,
* 0,5 fő álláshely a szervezeti felépítésben átcsoportosításra került,
* a pénzügyi és könyvelési terület feladatellátásában bekövetkezett változás: a GAMESZ teljeskörűen ellátja az óvodák kis- és nagyértékű eszközeinek nyilvántartásának vezetését, illetve a leltározási és selejtezési eljárások lefolytatását,
* csoportok közötti feladat átcsoportosítás: az anyagraktári könyvelési feladat áthelyezése,
* igazgató ellenőrzési feladat- és hatáskörének meghatározása,
* bővült az intézmény székhelyén működő házipénztár nyitva tartásának, ügyfélfogadásának rendje,
* a Panaszkezelési Szabályzat feltüntetésre került a belső szabályzataik között.

Az államháztartásról szóló 2011. évi CXCV. törvény (a továbbiakban: Áht.) 9.§-a alapján a költségvetési szerv szervezeti és működési szabályzatának jóváhagyása – ha törvény eltérően nem rendelkezik – az irányító szerv hatáskörébe tartozik.

Az Önkormányzat Szervezeti és Működési Szabályzatáról szóló 16/2024. (X.10.) önkormányzati rendelet 77.§ (5) bekezdése arról rendelkezik, hogy azon költségvetési szervek esetén, ahol törvény a fenntartó hatáskörébe utalja a szervezeti és működési szabályzat, vagy más intézményi működést szabályozó dokumentum elfogadását – a feladatkör szerint illetékes bizottság előzetes véleménye kikérését követően – a polgármester jogosult annak jóváhagyására.

A fenti rendelet 52.§ (2) bekezdésének 25. pontja értelmében a Kulturális, Oktatási és Civil Bizottság polgármesteri jóváhagyás előtt véleményezi a feladatköre szerinti költségvetési intézmények Szervezeti és Működési Szabályzatát, illetve más alapdokumentumát.

A GAMESZ Szervezeti és Működési Szabályzatának tervezete az előterjesztés 1. számú melléklete.

**II.**

Szombathely Megyei Jogú Város Közgyűlése a 45/2022. (II.24.) Kgy. sz. határozatával hagyta jóvá a GAMESZ és az óvodák közötti munkamegosztási megállapodások tervezetét, mely a 12/2024. (I.23.) KOCB. számú határozattal módosításra került.

A GAMESZ a munkamegosztási megállapodások módosításához kéri az Önkormányzat jóváhagyását az alábbi indokok alapján:

* az éves költségvetés tervezéshez szükséges, óvodáktól kért információk körének - a Púétv. által szükségessé vált – bővítése,
* nyilvántartások rendjének változása miatt, tekintettel arra, hogy az óvodai étkezésben részt vevő gyermekek normatíva elszámoláshoz szükséges havi összesítés a Köznevelési Regisztrációs és Tanulmányi Alaprendszerből (KRÉTA) kerül kiállításra,
* feltüntetésre kerültek a GAMESZ óvodákra is kiterjedő szabályzatai, illetve részletezésre került az óvodák részére külön elkészítendő szabályzatok köre.

A GAMESZ által elkészített megállapodás tervezete az előterjesztés 2. számú melléklete.

Kérem a Tisztelt Bizottságot, hogy az előterjesztést megtárgyalni, és a határozati javaslatokat elfogadni szíveskedjen.

**Szombathely, 2025. március „ ”**

**/: Dr. László Győző :/**

**I.**

**HATÁROZATI JAVASLAT**

**……../2025. (III.25.) KOCB. számú határozat**

Szombathely Megyei Jogú Város Közgyűlésének Kulturális, Oktatási és Civil Bizottsága Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 52.§ (2) bekezdés 25. pontjában kapott felhatalmazás alapján a „Javaslat a Szombathelyi Köznevelési GAMESZ dokumentumainak jóváhagyására” szóló előterjesztést megtárgyalta, és a Szombathelyi Köznevelési GAMESZ Szervezeti és Működési Szabályzatát az előterjesztés 1. számú melléklete szerinti tartalommal a polgármesternek jóváhagyásra javasolja.

**Felelős:** Putz Attila, a Kulturális, Oktatási és Civil Bizottság elnöke

Dr. Nemény András polgármester

Dr. László Győző alpolgármester

(a végrehajtás előkészítéséért: Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal

**II.**

**HATÁROZATI JAVASLAT**

**……../2025. (III.25.) KOCB. számú határozat**

Szombathely Megyei Jogú Város Közgyűlésének Kulturális, Oktatási és Civil Bizottsága Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 52.§ (2) bekezdés 25. pontjában kapott felhatalmazás alapján a „Javaslat a Szombathelyi Köznevelési GAMESZ dokumentumainak jóváhagyására” szóló előterjesztést megtárgyalta, és az Óvodák, valamint a GAMESZ közötti Munkamegosztási Megállapodásokat az előterjesztés 2. számú melléklete szerinti tartalommal a polgármesternek jóváhagyásra javasolja.

**Felelős:** Putz Attila, a Kulturális, Oktatási és Civil Bizottság elnöke

Dr. Nemény András polgármester

Dr. László Győző alpolgármester

(a végrehajtás előkészítéséért: Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal